google/wiki40b huggingface dataset:
Aušra (Kauno kino teatras)

Istorija

1939 m. atidarytas kino teatras Kaune buvo reklamuotas kaip didžiausias tuometinis miesto teatras, turėjęs 800 sėdimų vietų. Moderniame teatre su naujausia kino aparatūra buvo įrengta ir naujovė, kurios kituose teatruose nebuvo – „automatinis oro grynintojas“, seansų metu tiekęs į salę gryną orą. Salės aptarnaujantis personalas (bilietininkės, vietų rodytojos) dėvėjo pasiūtas uniformas. 1939 m. „Aušra“ buvo vienas iš 16 stacionarių Kauno kino teatrų.

Architektūra

Pastatas išsiskiria pagrindiniu lenktu fasadu, apjungiančiu dvi susikertančias gatves. Fasadas tinkuotas, funkcionalizmo stilistikos.
Vandens bangų dispersija

Dažnių dispersijos paviršiaus gravitacijos bangos

Šis skyrius yra apie dažnio dispersiją bangoms susidarančioms skystyje dėl gravitacijos.

Daugialypiai bangų modeliai

Dažnio dispersijos padarinys yra toks, kad bangos juda kaip bangos ilgio funkcija, kad erdvinės ir laikinos susidarančios bangos fazės ypatybės pastoviai pasikeistų. Pavyzdžiui, po gravitacijos, vandens bangos su ilgesniu bangos ilgiu juda greičiau nei trumpesnės vandens bangos.
Jūros valstybė – kuri yra: tikros bangos jūroje ar vandenyne – gali būti apibūdinta kaip superpadėtis daugelio sinusinių bangų su skirtingu bangos ilgiu, amplitudėmis, pradinėmis fazėmis ir sklidimo kryptimis. Kiekvienas iš šitų komponentų juda su savu fazės greičiu, pagal išsklaidymo ryšį. Tokio paviršiaus statistika gali būti apibūdinta jo spektriniu tankiu.
Mikalojus Sapiega (1558)

Biografija

Lietuvos magnatų Sapiegų giminės, Kodenio linijos atstovas, herbo „Lis“ savininkas. Minsko vaivados Bogdano Sapiegos (apie 1530–1593) ir Marinos Andrejevnos Kapustiankos (m. apie 1570) sūnus. Jaunesnieji broliai – Lietuvos pakancleris Povilas Steponas Sapiega ir Gomelio seniūnas Andrius Sapiega.
Išsilavinimą gavo užsienyje, nuo 1582 metų mokėsi Bolonijos universitete, po ro Romoje (1586) ir Orleane (1587).
Grįžus į tėvynę Mikalojus Sapiega 1588 metais buvo paskirtas Gardino pakamariu. 1596 metais važiavo su diplomatine misija į Švediją, ginti Lenkijos karaliaus Žyguimanto III Vazos teises į Švedijos karaliaus sostą. 1603 metais buvo išrinktas opasiuntiniu į seimą. Palaikė glaudžius kontaktus su Lietuvos didžiuoju kancleriu Leonu Sapiega. 
1608-1609 metais gydėsi Ceplice-Slionske-Edruje ir Karlova-Varuose. Grįžus 1611 metais gavo Minsako vaivados pareigybę.Vėliau buvo savo dvare Bockuose, Palenkėje, kur buvo užsiėmęs turto problemomis. 1618 metais buvo paskirtas Naugarduko vaivada. 1620 metais buvo vėl išrinktas pasiuntiniu į seimą. 1623 metais buvo paskirtas į komisiją derybų dėl taikos, bet atsisakė dalyvauti dėl blogo sveikatos stovio.
1632 metais Naugarduko vaivada Mikalojus Sapiega dalyvavo konvokaciniame seime ir Smolensko karo pasiruošime. Ligotas Mikalojus Sapiega kariniuose veiksmuose pats nedalyvavo, bet nusiuntė savo vyresnį sūnų Tomą.
Didysis šilokas

Literatūra

Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 42 psl.
1976 m. Bylio Tarpzoninis turnyras

1976 m. Bilio tarpzoninis šachmatų turnyras – tai pasaulio čempionato ciklo (1976–1978) atrankinės šachmatų varžybos. Kaip ir 1973 m., tarpzoninės varžybos vyko dviejuose turnyruose.
Vienas iš (dešimtojo ciklo) tarpzoninių vyrų turnyrų vyko 1976 m. liepos 11 – rugpjūčio 7 d. Bylyje (Šveicarija).

Turnyras

20 dalyvių iš 15 šalių. Į 1977/78 m. Kandidatų mačus pateko 3 geriausiai pasirodę žaidėjai.

Dalyvių atranka

25 dalyviai (per abu turnyrus) buvo atrinkti iš  10-ojo zoninių turnyrų ciklo vienuolikos zonų: iš 1; 2; 3.1 ir 3.2 zonų – 10 dalyvių; iš 4-os (SSRS) ir 8-tos zonų – po 3 šachmatininkus; iš 5-os ; 7-os ir 10-os zonų – po 2; iš 6-os, 9-os ir 11-os zonų – po 1.
Šeši žaidėjai iš 1974 m. Kandidatų mačų.
Už aukštus sportinius pasiekimus pakviesti: J. Geleris, V. Hortas, L. Kavalekas, B. Larsenas, L. Ljubojevičius, V. Smyslovas, M. Talis ir R. Hiubneris. Šalies organizatorės (Šveicarija) pakviestas A. Lombardis. Negalintį dalyvauti Ch. Diesą del Koralį, FIDE sprendimu pakeitė L. Pachmanas.

Rezultatai

Nugalėjo B. Larsenas – 12½ taško. 2-4 vietas pasidalijo T. Petrosianas, L. Portišas, M. Talis – po 12 taškų. Buvo žaidžiamas papildomas turnyras tarp 2-4 vietas užėmusių dalyvių dėl likusių dviejų kelialapių į 1977/78 m. Kandidatų mačus Varezėje 1973 m. spalio 10 – 25 d. 1-2 vietas užėmę T. Petrosianas ir L. Portišas pateko į 1977/78 m. Kandidatų mačus.
Juvelyras

Juvelyras - juvelyrikos meistras, gaminantis dirbinius iš brangakmenių arba brangiųjų metalų. Jis kuria, gamina, taiso ir parduoda papuošalus, brangakmenius ir dekoratyvinius dirbinius iš brangiųjų metalų. 
Juvelyrai įvairiais būdais apdoroja brangiuosius metalus: pjausto, dildo, lieja, presuoja, šlifuoja, gręžia, lenkia, kala. Kurdami juvelyrinius dirbinius naudoja auksą, sidabrą, platiną, jų lydinius, brangakmenius, tokius kaip deimantas, smaragdas, safyras, rubinas ir kt.. Jų gaminami papuošalai - apyrankės, žiedai, vėriniai, sąsagos, segės, auskarai ir kiti. Gali kurti papuošalus ar kitus juvelyrinius dirbinius pagal užsakovų projektus. 
Juvelyrų naudojami įtaisai - grąžtai, šlifavimo staklės, lenkimo instrumentai, braižymo ir matavimo įranga, dildės, binokuliariniai mikroskopai, graviravimo instrumentai. Juvelyro darbe reikalingas estetinis suvokimas, susikaupimas, kantrybė.
Taza

Istorija

Miknasų genties berberai Tazą įkūrė VII a. pabaigoje. Užkariavus šį kraštą arabams, Taza priklausė Fatimidams iš Kairuano. Nuo 1074 m. – Almoravidų dinastijai, nuo 1132 m. – Almochadų dinastija, o 1248 m. užėmė Marinidai. 1914 m. Tazą okupavo Prancūzija.
1292–1294 m. Tazoje baigta statyti Didžioji mečetė, XIV a. pastatyta medresė. 1982 m. mieste gyveno 77 216, 2004 m. 139 686 gyventojų.
Nils Karleby

Biografija

Baigė liaudies mokyklą, 1912 m. Brunsviko liaudies aukštąją mokyklą. Nuo 1907 m. Švedijos socialdemokratų darbininkų partijos, (SAP) narys. 1912 m. tipografas Stokholme, 1913–1916 m. leidyklos redaktorius, 1916 m. Helsingborge laikraščio „Skanska socialdemokraten“ (Skandinavijos socialdemokratas) redaktorius, 1917 m. vyr. redaktorius, 1918 m. laikraščio „Frihet“ (Laisvė) redaktorius.
1919 m. Helsingborgo savivaldybės tarybos narys, 1920 m. SAP vadovybės narys, partijos sekretorius, 1921 m. laikraščio „Tiden“ (Laikas) redaktorius, 1923 m. studijavo Stokholmo universitete ir Socialiniame institute.
Švedų socializuotos rinkos ekonomikos teorijos autorius (kartu su Rikardu Šandleriu). Knygoje „Socializmas tikrovėje“ (1926 m.) įrodė, kad už visišką valstybinį rinkos ekonomikos reguliavimą svarbiau yra aktyvus pačių dirbančiųjų dalyvavimas visuomenės gyvenime per politinės, ekonominės ir socialinės demokratijos sistemą, pažabojant tik dalį privačios nuosavybės funkcijų, nepakertant rinkos ekonominio efektyvumo. Jo idėjas išplėtojo Gunaras Adleris – Karlsonas, kurdamas funkcinio socializmo teoriją.
Rendez-Vous (2015 filmas)

Turinys

Simona ir Erikas su 2 vaikais persikrausto iš Olandijos į nedidelį kaimelį Prancūzijoje, kur jos motina paliko jiems didelį, tačiau apleistą namą. Poros santykiai jau kurį laiką yra pašliję, todėl jiedu tikisi, kad nauja vieta ir nauja veikla padės juos pataisyti. Jiedu svajoja namą paversti šeimos viešbučiu ir Erikas, susipažinęs su kaimynu Piteriu, šio padedamas pasineria į darbus ir toliau mažai laiko praleidžia su šeima. Pastarasis, sužinojęs, kad Simona taip pat paveldėjo ir didelę pinigų sumą, kuria vis ambicingesnius planus. Moteris bando apie tai pasikalbėti su vyru, tačiau Erikas pernelyg daug laiko praleidžia statybose ir su naujuoju draugu. Šiai dėmesį pradeda rodyti vienas iš name dirbančių darbininkų Mišelis ir po kurio laiko jiedu tampa meilužiais. Kuomet apie tai sužino Erikas, Simona su meilužiu nutraukia visus santykius. Sutuoktiniai susitaiko, tačiau, apsilankiusi Piterio namuose, Simona pamato senas nuotraukas, iš kurių supranta, kad Mišelis yra šio sūnus, be to, ji laukiasi šio vaiko. Vėliau konflikto metu Simona pastumia Piterį, kuris krisdamas trenkiasi galva ir miršta. Jiedu nugabena kūną į šio namus, tačiau policija netrukus suseka ir suima sutuoktinius. Kuomet atrodo, kad šiems nebėra galimybės ištrūkti, policija juos paleidžia, mat kaltę dėl nužudymo prisiima Mišelis...
Žiliškiai (Biržai)

Aplinkinės gyvenvietės

Purvai II – 1,4 kmBIRŽAI – 14 km
Kratiškiai – 3,3 kmSkamarakai – 2,5 kmPatatuliečiai (Vabalninkas) – 2,4 kmLiepos (Biržai) – 2,9 kmGaižiūnai (Biržai) – 2,1 kmVABALNINKAS – 11 kmMisiškiai – 1,2 km
King Viljams Taunas

Istorija

King Viljams Taunas įkurtas 1835 m, per khosų karą, ir pavadintas britų karaliaus Viljamo IV garbei. Nuo 1835 m. Auvo Kafrarijos karinės bazės štabas. 1861 m. suteiktos miesto teisės. King Viljams Tauną iš 3 pusių supo Ciskėjaus bantustanas.
Simonas Gaudėšius

Biografija

Gimė 1880 m. Viekšnių apylinkėje, ūkininko Simono Gaudėšiaus šeimoje. Įsigijęs provizoriaus specialybę, apie 1897 m. Šilalėje tapo vaistinės savininku. Už pasižymėjimą miestelio visuomeninėje veikloje 1918 m. buvo išrinktas į Šilalės valsčiaus tarybą ir revizijos komisiją. 1921 m. įsteigė Šilalėje vidurinę mokyklą. Šelpė neturtingus moksleivius, už kai kuriuos sumokėdavo mokslo mokestį, priimdavo į savo namus. 
1941 m. birželio 14 d. ištremtas į Terebėjų, Kortkeroso rajoną (rus. Корткеросский район), Komijos ATSR (Rusija). Mirė tremtyje 1942 m. vasario 23 d.
Avilių Šv. Kryžiaus Išaukštinimo bažnyčia

Istorija

Vienas iš kunigaikščių Giedraičių 1712 m. Avilių kapinėse pastatė medinę koplyčią, kuri priklausė Dusetų parapijai. 1744 m. ją aptarnavo čia apsigyvenę vienuoliai pijorai. 1794 m. Aviliai priskirti Antazavės parapijai.
1812–1818 m. Avilių dvaro savininkė Gertrūda Kaminskienė dabartinės bažnyčios vietoje pastatė naują koplyčia. Vincentas Belikovičius 1815 m. prašė Vilniaus vyskupo leisti Aviliuose laikyti pamaldas (koplyčią jis suremontavęs).
Kunigas L. Misevičius, gavęs iš Vencavų dvarininkų Kruvičių paramos, 1875 m. koplyčią pertvarkė į bažnyčią. Iš abiejų pusių buvo pristatyta po zakristiją, pastatas pailgintas. Kunigas Juozapas Laniauskas 1891 m. apmūrijo šventorių ir kapines. Aviliuose 27 metus kunigavo Mykolas Petrauskas. Filtalistas Stanislovas Žilys 1930–1932 m. perdengė bažnyčią, suremontavo pastatus. Plieninį varpą bažnyčiai 1930 m. paaukojo parapijiečiai Trapnauskai. Avilių administratorius Izidorius Puriuškis (1910–1989) 1949 m. ištremtas į Karagandą (į Lietuvą grįžo 1956 m.).
Šeštadienis

Šeštadienis yra savaitės diena tarp penktadienio ir sekmadienio.
Šeštadienis yra pirmoji savaitgalio diena. Šeštadienio vakaras neretai švenčiamas iki nakties, kadangi kita diena – sekmadienis – irgi yra nedarbo diena. Todėl dauguma klubų, barų, kavinių penktadieniais ir šeštadieniais dirba ilgiau, nei kitomis dienomis.
Iš senovės žydų kildinamoje tradicijoje šeštadienis yra paskutinė savaitės diena. Ši koncepcija yra pripažįstama JAV, tačiau šiuolaikinėje Europoje šeštadienis yra priešpaskutinė savaitės diena. Pastaroji konvencija yra apibrėžta ISO 8601 standarte.
Žydams šeštadienis („sabata“ arba „šabas“) yra šventa diena.
Skandinavų šalyse šeštadienis vadinamas „Lördag“, „Löverdag“ ir pan. – pavadinimas yra kilęs iš žodžio „laugr“ (prausimasis), t. y. tą dieną senovės skandinavai prausėsi. Anglų kalboje šeštadienis yra Saturno diena (Saturday), vokiečių – Saulės vakaras (Sonnabend).
Cold 187um

Biografija

Cold 187um yra R&B dainininko Willie Hutch pusbrolis.
Grupė Above the Law pasirašė kontraktą su įrašų kompanija „Ruthless Records“ 1989 m., išleido debiutinį albumą „Livin' Like Hustlers“ 1990 m. Albumo bendraprodiuseris buvo Dr. Dre, kuris greitai paliko įrašų kompaniją ir įkurė savo „Death Row Records“. Cold 187um teigia, kad Dr. Dre išmoko daug naujų dalykų „Ruthless Records“ įrašų kompanijoje ir iš jo nukopijavo G-Funk stilių, dėl kurio Dr. Dre yra žinomas.
Above the Law grupė toliau tęsė sėkmingą darbą „Ruthless Records“ kompanijoje po Dr. Dre išėjimo ir N.W.A. grupės griūties. Per „Ruthless Records“ įrašų kompanijos metus Cold 187um tapo prodiuseriu Eazy-E albumams „5150: Home 4 tha Sick“ , „It’s On (Dr. Dre) 187ᵘᵐ Killa“, MC Ren albumui „The Villain in Black“ ir dainai „All Over a Ho“, taip pat filmo „Menace II Society“ dainoms ir daugumai kitų kompanijos projektų.
Cold 187um keliai su „Ruthless Records“ išsiskyrė 1996 m., o 1999 m. viduryje jis buvo pakviestas į „Death Row Records“ Suge Knight’o, kad pakeistų Daz Dillinger kaip pagrindinis prodiuseris „Death Row Records“ įrašų kompanijai. Per laiką ten Cold 187um dirbo su 2Pac albumu „Until the End of Time“ ir neišleistais Dogg Pound grupės įrašais 2002 m.
2004 m. grupė Above The Law turėjo pristabdyti savo darbą, kai Cold 187um buvo suimtas už narkotikų prekybą. Per jo paleidimą, grupė įrašinėjo, rašė, rengė muzikinius turus. Kaip solo dainininkas, Cold 187um išleido albumą „Fresh Out the Pen“ 2008 m. rugpjūtį ir du „EF U Hutch“ 2010 m. lapkritį, taip pat „Only God Can Jugde Me“ 2011 m. balandį.
Taiwania cryptomerioides

Paplitimo arealas

Tai Rytų Azijos pietinės dalies vietinė medžių rūšis. Auga centrinio Taivano kalnuose ir pietų Kinijos Guidžou, Hubėjaus, Sičuano, Junano provincijose. Arealas pietvakariuose siekia Mianmarą bei jo pietuose šiaurės Vietnamo Laokajaus provinciją.
Kinijoje per tris provincijas kaip manoma auga apie 55 275 medžiai, Taaivane medžių populiacija kiek daugiau nei 10 000. Vietname viso suskaičiuota apie 100 šių medžių, kurie visi auga tik pačioje šiaurinėje Laokajaus provincijoje. Praeityje šie medžiai buvo labai eksplotuojami dėl medienos, dauguma senų jau iškirsti. Manoma kad jų išplitimo arealas buvo kur kas platesnis. Dabar Kinijoje ir Taivane saugomi ir jų populiacija čia stabilizuojasi.

Augimo biotopas

Tai kalnuotų vietovių medis. Auga 500–2800 metrų kalnų altitudėse kartu su kitais pušūnais, plačialapiais ir mišrių miškų visžaliais medžiais. Mėgsta augti rūgštinguose šilto klimato rudžemyje ir raudonžemyje, regionuose su dideliu kritulių kiekiu vasarą ir rudenyje, bet sausesnėmis žiemomis. Auga pavieniui išsimėčiusios tarp Chamaecyparis formosensis, Chamaecyparis taiwanensis, paprastosiomis kuningamijomis (Cunninghamia lanceolata), himalajinėmis pušimis, himalajinėmis cūgomis, bet kartais sudaro tik savo švarius medynus.

Matmenys

Viena aukščiausių Azijoje medžių rūšių. Užauga iki 60-75 m, kartais iki 80-90 m aukščio ir iki 3-4 m skersmens kamienu. Ilgą laiką jos buvo nepaliaujamai kertamos, žinoma pasirenkant gerai nuaugusius masyviausius ir aukštus medžius, tad apie labai aukštus dabar išlikusius ir augančius individus kol kas duomenų nėra, juolab kad jos auga nuošaliose kalnų vietovėse.

Amžius

Augdama lėtai, išgyvena ilgiau kaip 1600 metų, tikėtina kad sulaukia ir virš 2000 metų.

Morfologija

Laja kūgio formos, panašiai kaip Paprastoji eglė, plačiau išsikerojusi. Kamienas tiesus. Žievė rudai (nežymiai) pilka, su vertikaliai pilgomis rievelėmis.
Lapai jaunų medžių iki 100 metų lapeliai melsvai žali, savo forma atrodo it paprastosios eglės augančios Lietuvoje spygliukai ar ylos formos su storesniu pagrindu ir 10–24 mm ilgio bei 1,5-3,5 mm pločio. Subrendusių medžių lapeliai įgauna žvynišką pavidalą ir iki 1,5-8(9) mm ilgio bei 0,8-2,5 mm pločio.
Apsidulkinimas balandyje – gegužės mėn., sėklos subręsta spalio – lapkričio mėn.
Kankorėžėliai nedideli 12–20 mm ilgio ir 6-11 mm pločio, su maždaug 12-25 plonų, trapių širdelės formos (prisitvirtinę širdelės smaigalėliu) 8 mm ilgio, 5 mm pločio žvynelių. Kankorėžėlyje 14-30 sėklelių.
Sėklelės šviesiai rudos, plokščios, pailgos, ovalios, siaurai elpsinės (arba širdelės formos, su siauresnių galu prisitvirtinę prie kankorėžėlio pagrindo) 4 mm ilgio ir 2-3 mm pločio su sparneliu su siauru 1-2 mm sparneliu.

Mediena

Mediena lengvai apdirbama, minkšta, bet patvari bei malonaus kvapo.

Panaudojimas

Praeityje mediena turėjo didelę paklausą, ypač šventyklų statyme, baldų ir karstų gamyboje. Taip pat naudota laivų konstravime, tiltų tiesime bei popieriaus gamyboje. Dabar (XXI a. pradž.) dėl medžių retumo, apsaugos bei jų lėto augimo užsodintose plantacijose, medienos legalus tiekimas ir panaudojimas yra retas.
Gasiai

Istorija

Pirmą kartą paminėtas 1686 m. Dusetų dvaro inventoriuje. Tuomet čia gyveno 5 valstiečių šeimos. 1897 m. buvo 37 gyventojai, 1923 m. – 40 gyv. (7 kiemai). Buvo senos kaimo kapinaitės. 1932 m. kaimas išsiskirstė viensėdžiais.
1941 m. birželio 27 d. Gasių kaimo miškelyje Pimpių būrio sukilėliai užkirto kelią 15 besitraukiančių raudonarmiečių. Susišaudymo metu žuvo sukilėlis Petras Stasiulionis, iš gretimo Berčiūnų kaimo, į petį sužeistas sukilėlis Juozas Grikinis. Iš Dusetų atvykę vokiečiai raudonarmiečius nuginklavo ir kartu su nusišovusiu politruku išsivežė. Žuvusį Petrą Stasiulionį iškilmingai palaidojo Dusetų kapinėse, jo žūties vietoje, prie buvusio kelio Berčiūnai-Dusetos, vietos šauliai pastatė gražų juodo granito paminklą su metaliniu kryžiumi viršuje. Paminkle buvo iškirsta: „ATA Petras STASIULIONIS (1908.I.15–1941.VI.27). Žuvau gindamas Lietuvą nuo bolševizmo“. Po karo stribai paminklą nugriovė, žodį „bolševizmo“ iškapojo. Nuverstas paminklas gulėjo iki 2000 m., kol jį išsivežė paminklų gamintojai. Dabar stūkso tik pjedestalas.
Už dalyvavimą 1941 m. birželio sukilime, buvo areštuoti ir nuteisti broliai Petras (1916–1946 m. spalio 7 d. Vorkutoje) ir Jonas (1919–1985) Girčiai.
Apie 1970 m. kaimą sunaikino melioracija, gyventojai išsikėlė į Dusetas. Liko kapinaitės ir akmeninis kryžius buvusio kaimo centre.
Iš šio kaimo kilę: sovietinis pulkininkas, lakūnas Antanas Girčys (1896–1997), girininkas Pranas Girčys (g. 1917 10 04), medikė Janina Laurinavičiutė-Buinevičienė, pedagogė Alma Lapienytė-Vaitonienė, jos brolis inžinierius Petras Lapienis.
Patricijai

Patricijai (lot. patricii – kilęs iš pater 'tėvas', t. y. 'tėvų palikuonys') – Senovės Romos visuomenės sluoksnis, karalių ir ankstyvuoju Romos respublikos laikotarpiu turėjęs visas politines ir pilietines teises; plebėjų priešingybė.
Manoma, kad iš pradžių tai buvo gimininė vietos gyventojų bendruomenė, kuri, formuojantis valstybei, tapo privilegijuotu visuomenės sluoksniu, turėjusiu išimtinę teisę naudotis visuomenine žeme. Išsiskyrus kilmingoms patriarchalinėms šeimoms patricijams imti priskirti tik paveldimoji aristokratija, kurios nariu buvo galima tapti tik gimus patricijų šeimoje arba įsisūnijimo keliu.
Nuo VI a. pr. m. e. pabaigos patricijai virto valdančiąja Romos respublikos klase, kurios ekonominiu pagrindu išliko teisė naudotis visuomenine žeme (ager publicus).
Po V – III amžiais pr. m. e. vykusios ir galiausiai laimėtos plebėjų kovos su patricijais teisės buvo sulygintos. Įtakingoji patricijų ir plebėjų dalis sudarė naują uždarą privilegijuotą visuomenės grupę – nobilitetą.
Ankstyvosios Romos imperijos laikotarpiu susidarė naujas patriciatas, sudaręs privilegijuotą senatorių dalį. Į jį įėjo imperatoriaus iškelti asmenys iš Italijos ir provincijų. Tuo metu senosios patricijų giminės buvo jau išmirusios, o sluoksnį papildė asmenys, kuriems patricijų statusą suteikė imperatorius už tarnybą (šį procesą pradėjo jau Julijus Cezaris).
Vėlyvosios imperijos laikotarpiu patricijų pagal kilmę praktiškai neliko, o patricijaus titulą išimtinai suteikinėjo imperatorius. Tai buvo vienas aukščiausių titulų valstybėje, tačiau su konkrečiomis pareigomis nebebuvo siejamas.
ŽALTYS
The Islanders

„The Islanders“ yra pop muzikos grupė, kurios nariai kilę iš Anglijos, Škotijos, Kipro ir Norvegijos. Kartu su Jon Lilygreen grupė dalyvavo metiniame dainų konkurse „Eurovizija 2010“, kur pristatė dainą „Life Looks Better In Spring“ (liet. Pavasarį gyvenimas atrodo gražesnis). Konkurso finale kolektyvas su 27 taškais užėmė 21 vietą.
Grupę „The Islanders“ sudaro Jon Gregory (būgnai), Sylvia Strand (fortepijonas/vokalas), Katherine Squire (vokalas), Sean Watts (vokalas) ir Charalambos Kallonas (bosinė gitara).
Putos jūra

Putos jūra (lot. Mare Spumans, 1°N 65°E) – Mėnulio jūra, esanti matomosios Mėnulio pusės rytiniame pakraštyje.
Putos jūra (5. žr. schemą) yra apskritiminės formos sustingusios lavos laukymė, esanti į pietus nuo Krizių jūros ir į rytus nuo Derlingumo jūrai priklausančios Sėkmės įlankos (Sinus Successus, 6). Šiek tiek į šiaurės rytus yra nedidelė Bangų jūra (4). Putos jūros skersmuo 139 km. Pagal plotą (16 000 km²), tai labiau Mėnulio ežeras nei jūra. Piečiau jos yra Hargryvso (Hargreaves, 16 km skersmens) ir į pietryčius Maklaurino (Maclaurin, skersmuo 50 km) krateriai.
Darbo kodeksas

Darbo kodeksas (lot. codex 'knyga, sąvadas'), darbo teisės sąvadas, darbo santykių teisynas; teisines darbo normas kodifikuojantis (sisteminantis) teisės aktas (įstatymas). Darbo kodeksu yra sisteminami (kodifikuojama) galiojanti privatinė (iš esmės darbo, iš dalies ir civilinė) teisė. Teisės normos išdėstomos vieninga forma bei viename akte. Remiamasi modernia atitinkamo laikmečio teisės technika bei darbo teisės mokslu (Laboralistika), pasitelkiama lyginamoji teisėtyra, ligtolinė nacionalinė bei tarptautinė praktika. Modernius darbo kodeksus turi įvairios Rytų bei Vidurio Europos šalys.
Šešuoliai

Pavadinimo kilmė

Miestelio vardo kilmė – hidronimiška, kilusi nuo upėvardžio Šešuola daugiskaitos. Tačiau tarmiškai dar ir dabar miestelis vadinamas Šašuoliai (o upelis – Šašuola). Sprendžiant dėl norminės vietovardžio lyties, nuspręsta vadovautis istoriniais šaltiniais, kurie rodo, kad senesnė forma buvusi su pirmąja balse e, pvz., Kryžiuočių ordino kronika 1375 m. mini Sessolen, 1478 m. rašoma Scheszule, XVII a. viduryje lenk. Szeszuli, XIX a. pabaigoje rus. Шешолы ir Шешоли. Forma su pirmąja balse a aptinkama nuo 1507 m., bet randama žymiai rečiau. Gali būti, kad ji atsirado dėl slavų kalbų įtakos, kuriose garsas ša pasitaiko gerokai dažniau nei še.

Laisvės paminklas

1918 m. Lietuvos nepriklausomybei paminėti mokytojas Pranas Lunskis su gyventojų pritarimu suprojektavo paminklą. Lėšas aukojo ūkininkai, amatininkai, moksleiviai, parapijiečiai ir paminklas pastatytas 1934 metais miestelio aikštėje (statė Petras ir Karolis Račeliai). Čia vykdavo šventiniai minėjimai, gegužinės, sekmadieniais po mišių grieždavo orkestras, šokdavo jaunimas. Iš toliau atvykę ūkininkai po pamaldų ant žolės išsitiesę staltieses, vaišindavosi su kaimynais ir giminėmis iš namų atsivežtu maistu. 1951 m. vietos valdžios nutarimu paminklas traktoriais nugriautas ir užkastas (kadangi Šešuoliuose neatsirado norinčių nugriauti, kviestas žmogus iš Lyduokių). 1989 m. atkastos paminklo liekanos, bet suniokoto paminklo restauruoti nepavyko. Veprių skulptorius Viktoras Žentelis pagal surastas detales ir senas nuotraukas atkūrė paminklą, kuris pastatytas 1989 m. lapkričio 20 dieną ankstesnėje vietoje.
Genovaitė Jasiulienė

Genovaitė Jasiulienė-Kęstutytė (g. 1928 m. birželio 21 d. Ignotiškyje, Obelių valsčius) – Lietuvos dailėtyrininkė, muziejininkė.

Biografija

Vyras Leonas Jasiulis. 1951 m. baigė muziejininkystę Vilniaus universitete. 1954–1981 m. dėstė Lietuvos dailės institute, 1952–1953 m. ir Taikomosios dailės aukštesniojoje mokykloje Kaune. Nuo 1981 m. Lietuvos dailės muziejaus Taikomosios dailės skyriaus, 1989–1999 m. Taikomosios dailės muziejaus vedėja, 1987 m. šio muziejaus ekspozicijos teminio plano autorė su R. Budriu, A. Kybrancu. Kuravo daugiau kaip 70 muziejaus parodų. Parengė aukštosioms mokykloms visuotinės taikomosios dekoratyvinės dailės istorijos mokymo programą (1982 m.)
Lietuvos dailininkų sąjungos narė.
Torshaunas

Istorija

Torshaunas įkurtas X a. 1940–1945 m. buvo okupuotas britų.

Pavadinimo kilmė

Miesto pavadinimas kilęs nuo skandinavų griausmų dievo Toro vardo.
Staviskų miesto Didžioji sinagoga

Staviskų miesto Didžioji sinagoga (lenk. Wielka Synagoga w Stawiskach) - nebeegzistuojanti mūrinė sinagoga pietvakarinėje Staviskų miesto dalyje, pastatyta 1739 metais. Sinagoga buvo pastatyta ant stačiakampio plano. Sinagogoje stovėjo Aron hakodešas. 1942 m. sinagoga buvo nugriauta. Po II pasaulinio karo vietoje sinagogos buvo įkurta gaisrinė ir kino teatras.